**Урок** ”**Мая Радзіма – Беларусь**“

**Тэма.** **Ефрасіння Полацкая**

**Мэта:** на прыканцы ўрока вучні будуць ведаць аб рэлігійнай і асветніцкай дзейнасці Ефрасінні Полацкай.

**Задачы:**

1. стварыць умовы для раскрыцця сутнасці і значэння асветніцкай і рэлігійнай дзейнасці Ефрасінні, вялікай гуманістычнай ролі яе намаганняў, накіраваных на служэнне свайму народу, Бацькаўшчыне, Богу;
2. садзейнічаць развіццю аналітычных здольнасцей шляхам аналізу гістарычных падзей, вуснай мовы, памяці; узбагачэнню лексічнага запасу вучняў;
3. выхоўваць на яркіх прыкладах служэння Ефрасінні свайму народу высокія маральныя якасці, пачуццё асабістага грамадзянскага абавязку перад сваёй Радзімай, народам.

**Абсталяванне:** фізічная карта Беларусі, тлумачальны слоўнік, атласы (4 клас), тэст для праверкі дамашняга задання, карткі з заданнямі (для індывідуальнай і групавой работы), прэзентацыя.

**Ход урока**

1. **Арганізацыйны этап**

- Кожны, хто любіць свой край, павінен добра ведаць яго гісторыю. Мы працягваем цікавае падарожжа ў далёкае мінулае нашай Айчыны.

1. **Этап праверкі дамашняга задання**
* Нагадайце тэму мінулага ўрока. *(Усяслаў Чарадзей)* **(Слайд 2)**
* Праверка падрыхтоўкі матэрыяла пры дапамозе тэста.

|  |
| --- |
| **Тэст****1.За што людзі празвалі князя Усяслава Чарадзеем?**а) Пры яго жыцці княства дасягнула найбольшага росквіту.б) Хадзіла пагалоска, што князь можа абярнуцца ваўком, турам, сокалам.в) Усяслаў Чарадзей пражыў больш за 70 гадоў.г) Летапісы сцвярджаюць, што меў ён на галаве ”чарадзейскую“прыкмету,асобны радзімы знак.**2. У якім горадзе правіў Усяслаў Чарадзей?**а) Ноўгарад в) Полацкб )Тураў г) Кіеў**3. На якой рацэ адбылася бітва ў сакавіку 1067 г.?**а) Палата б) Заходняя Дзвіна в) Няміга**4. Падкрэслі назвы баявога адзення і зброі воіна з дружыны князя Усяслава:** кальчуга, стрэльба, шчыт, шлем, меч, пісталет, кап’ё, каска, лук, стрэлы, булава, шынель, боты.**5. Напішы назву Сабора, які пабудаваў Усяслаў Чарадзей:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**6. Пры жыцці Усяслава Чарадзея Полацкае княства:**а) было некалькі разоў захоплена і разрабавана войскамі з Азіі;б) дасягнула найбольшага росквіту;в) было падзелена паміж яго сынамі;г) праславілася сярод іншых дзяржаў. |

* Адзін вучань працуе з карткай.

|  |
| --- |
| Раскажы пра Сафійскі Сабор:1. Хто і дзе яго пабудаваў?
2. Колькі купалаў у Саборы? На што яны падобныя?
3. З чаго будавалі Сабор?
4. Якімі былі сцены і вокны? Чаму?
5. У якіх гарадах былі пабудаваны падобныя Саборы?
 |

* Самаправерка. Два тэста правярае настаўнік. **(Слайд 3)**
* Вуснае паведамленне вучня, які працаваў з карткай.
1. **Этап актуалізацыі**

- Прачытайце імёны. **(Слайд 4)**

 **Рагнеда Францыск Скарына**

 **Рагвалод Усяслаў Чарадзей**

- Што звязвае гэтых людзей паміж сабою? *(Горад Полацк)*

- Многа ў Беларусі вялікіх і прыгожых гарадоў, але ні адзін з іх не можа памерацца з Полацкам сваім гістарычным мінулым. Сёння зноў адпраўляемся ў горад Полацк. На беразе якой ракі ён раскінуўся? *(Дзеці знаходзяць горад Полацк на карце атласа, сцяжком абазначаюць на фізічнай карце, размешчанай на дошцы.)*

*-* З гэтым старажытным горадам цесна звязана імя наступнай гістарычнай асобы. **(Слайд 5)**

**-** Што вы ведаеце пра Ефрасінню Полацкую? Аб чым хацелі б даведацца?

- Сёння мы пазнаёмімся з жыццём і дзейнасцю Ефрасінні Полацкай, вызначым яе ролю ў гісторыі нашай краіны, даведаемся, якую памяць аб сабе яна пакінула.

1. **Этап вывучэння матэрыялу**

- Зараз вы будзеце чытаць тэкст параграфа ў падручніку па абзацах. Кожны абзац – сэнсавая частка. Вызначаная тэма сэнсавай часткі будзе пунктам плана, які дапаможа вам на наступным уроку расказаць пра жыццё і дзейнасць Ефрасінні Полацкай. **(Слайд 6)**

*Чытанне першага абзаца(стар.46)*

*Адказы на пытанні* (*Куды склікаў звон палачан? Дзе праходзіў сход? Хто сыходзіўся на сход? Для чаго? Аб чым думаў князь?)*

**! У старадаўнія часы такі сход называўся ВЕЧА.**

* Гістарычны слоўнік: веча (стар. 159) **(Слайд 7)**
* Цікава ведаць! **(Слайд 8)**

*Вызначэнне тэмы абзаца.*

 **План (Слайд 9)**

1. **Звон кліча на сход.**

*Чытанне другога абзаца(стар.46-47)*

*Адказы на пытанні (Пра каго даведаліся з тэксту? Куды яна ідзе? Каму і як дапамагае?)*

*Вызначэнне тэмы абзаца.*

**План**

1. **Прадслава дапамагае параненым воінам.**
* Усяслаў Чарадзей – Святаслаў – Прадслава **(Слайд 10)**
* Кім Прадслава даводзілася Усяславу Чарадзею?

*Чытанне трэцяга абзаца(стар.47)*

* Слоўнікавая работа: **набытак** - приобретение, **прытулак** – приют.

*Адказы на пытанні ( Што адбылося з Прадславай, калі яна падрасла? Якое імя яна атрымала? Дзе яна жыла і чым займалася? Што рабіла з кнігамі?)* **(Слайд 11)**

**План**

1. **Манахіня Ефрасіння.**

*Чытанне чацвёртага абзаца(стар.48)***(Слайд 12)**

* *Адказы на пытанні (Чым яшчэ займалася Ефрасіння? Дзе навучаліся дзеці ў старадаўнія часы?)*

**План**

1. **Ефрасіння вучыць дзяцей.**

*Чытанне пятага абзаца(стар.48)* **(Слайд 13)**

*Адказы на пытанні (Ці ведалі Ефрасінню ў іншых гарадах? Чаму? Што яна рабіла для людзей? Да чаго заклікала?)*

* Цікава ведаць!

*У тыя далёкія часы ў кожнай вобласці быў свой князь. Часта варагавалі князі паміж сабою: хадзілі вайной адзін на аднаго, бралі мірных жыхароў у палон, тапталі палі ў суседзяў, грабілі гарады, палілі сёлы.*

 *З дзяцінства Ефрасіння набачылася многа людскога гора. Бачыла, як на княжацкі двор прыганялі натоўпы змучаных палонных і пабітых людзей, як у матуль адбіралі дзяцей, разлучалі жонак з мужамі, як прыносілі цяжка параненых пасля кожнага паходу, як плакалі ўдовы над забітымі мужамі, як станавіліся сіротамі натоўпы дзяцей. Сумна і цяжка было ў яе на сэрцы.*

*Ефрасіння хацела на зямлі бачыць шчасце, каб людзі жылі ў міры, радасці і сяброўстве. Таму яна мірыла князей і выкарыстоўвала ўсе сродкі, сувязі княжацкага паходжання, каб сцішыць варожасць.*

**План**

1. **Ефрасіння вучыць людзей дабру.**

*Чытанне шостага абзаца (стар. 48)*

*Адказ на пытанне (Кім абвясціла царква Ефрасінню?)* **(Слайды 14, 15)**

**План**

1. **Ефрасіння абвешчана святой.**

*Чытанне сёмага абзаца (стар. 48)*

*Адказы на пытанні (Аб чым пажадала князёўна-манахіня? Колькі часу будавалі царкву?)* **(Слайд 16)**

* Выбарачнае чытанне па пытаннях настаўніка (*Дзе стаіць царква? Як людзі завуць царкву? Як яна выглядае? Каго нагадвае?)*
* *Работа з картай атласа (стар. 8 – 9)*
* Цікава ведаць!

***Спаса-Ефрасіннеўская царква*** *- самы прыгожы будынак* ***XXII*** *стагоддзя, які захаваўся да нашага часу. Старажытны рукапіс сведчыць, што аднойчы ноччу ўбачыла Ефрасіння прывід – нібыта да яе з’явіўся анёл і параіў ёй пабудаваць царкву на рацэ Палаце. Чаму Спаса-Ефрасіннеўская?* ***Спас*** *– рэлігійнае свята ў гонар* ***Ісуса Хрыста*** *(****Спасіцеля****). Царква знаходзіцца на тэрыторыі* ***Полацкага Спаса-Ефрасіннеўскага манастыра****.*

 **(Слайды 17, 18)**

**План**

1. **Спаса-Ефрасіннеўская царква.**

**Работа ў парах.**

*Чытанне восьмага абзаца (стар. 49).* **(Слайд 19)**

|  |
| --- |
| 1. ***Прачытаць тэкст.***
* Слоўнікавая работа: **крыж** – крест, **паданне** – сказание, **дакладна** – наверняка, **сучасны майстар** – современный мастер, **аднавіў** - воссоздал, **урачыста** – торжественно.
1. ***Адказаць на пытанні:***
* Пра што даведаліся?
* Аб чым сведчыць паданне?
* Дзе знаходзіцца крыж?
* Што захоўваецца сёння ў Спаса-Ефрасіннеўскай царкве?
1. ***Падабраць загаловак***
 |

**План**

1. **Крыж Ефрасінні. (Слайд 20)**
* Работа з картай атласа (стар. 14 – 15) **(Слайды 21,22)**
1. **Этап замацавання матэрыялу**
* Пытанні (стар. 50)
1. **Этап прымянення ведаў**
* Работа ў групах.

|  |
| --- |
| 1 група* Выканайце заданні ў сшытку (стар. 26 – 27), карыстаючыся тэкстам параграфа.

  |

|  |
| --- |
| 2 група1. Прачытайце апавяданне “Карысна ведаць” (стар. 49 – 50). Уважліва разгледзьце Крыж на малюнку.
* *Слоўнікавая работа:* ***каштоўныя*** *– ценные,* ***паглыбленні*** *– углубления,* ***каштоўнасці*** *– ценности,* ***кавалачак*** *– кусочек.*
1. Зрабіце апісанне Крыжа Ефрасінні Полацкай. Выкарыстайце тэкст апавядання і малюнак.
* Цікава ведаць!

***Крыж для Ефрасінні Полацкай у 1161 годзе зрабіў залатых спраў майстар Лазар Богша. Яго імя і прозвішча вядомы з надпіса, пакінутага ім на зваротным баку Крыжа.*** ***Знік Крыж у час Вялікай Айчыннай вайны.******Аднавіў яго сучасны брэсцкі ювелір Мікалай Пятровіч Кузьміч. На аднаўленне Крыжа спатрэбілася 5 гадоў.*** |

|  |
| --- |
| 3 група1. Што абазначаюць словы ***асвета,*** ***асветнік***? (Выкарыстайце ”Тлумачальны слоўнік“)
2. Ці можна Ефрасінню назваць асветніцай?
3. Вызначце яе ролю ў гісторыі нашай краіны.
 |

* Праверка работы ў групах. **(Слайды 23 – 26)**
1. **Этап інфармацыі аб дамашнім заданні**
* *Падрыхтаваць пераказ апавядання, карыстаючыся планам.*
1. **Этап падвядзення вынікаў**

 **Сінквейн (Слайд 27)**

* **Ефрасіння**
* **добрая, прыгожая**
* **лячыла, вучыла, малілася**
* **Ефрасіння прысвяціла жыццё Богу.**
* **Асветніца**
* Цікава ведаць!

*На схіле жыцця Ефрасіння здзейсніла* ***рэлігійны подзвіг****: адправілася ў далёкае і цяжкае падарожжа ў* ***Іерусалім****, каб пакланіцца Святой Зямлі, дзе жыў* ***Ісус Хрыстос****. Знясіленая падарожжам, яна там захварэла і памерла. Пахавана была недалёка ад Іерусаліма. У 1187 годзе яе мошчы былі перавезены ў Кіева-Пячэрскую лаўру, а ў 1910 годзе - у Полацк.*

**(Слайд 28)**

*Невядомы аўтар узнёсла і паэтычна напісаў пра славутую палачанку:* ***”Ефрасіння – незвядальны квет райскага саду. Ефрасіння – арол, што, лунаючы ў небе, праляцеў ад заходу і да ўсходу, як прамень сонечны, прасвятліў зямлю Полацкую“.* (Слайд 29)**

1. **Этап рэфлексіі**

***Мяне здзівіла…***

***Было цікава…***

***Хачу ведаць больш…***